Reĝa Kapelo de la Katedralo de Sevilo

Reĝa Kapelo de la Katedralo de Sevilo estas kapelo situanta en la ĉefa parto de la Katedralo de Sevilo apartenanta al la Katolika Eklezio. En ĝi estas enterigitaj Fernando la 3a, Alfonso la 10a kaj Petro la 1-a de Kastilio, inter aliaj membroj de la leon-kastilia nobelaro. En la kapelo ankaŭ troviĝas la bildo de la Virgulino de la Reĝoj, patronino de la urbo Sevilo.

Laŭlonge de la historio, diversaj membroj de la leon-kastilia nobelaro volis ke la katedralo de Sevilo estu ilia eterna ripozloko. Tiel, en malsamaj lokoj de la Reĝa Kapelo, troviĝas la tomboj de:

 Fernando la 3-a (Kastilio) (1201-1252), reĝo de Kastilio kaj Leono, filo de Alfonso la 9-a kaj de Berengela de Kastilio.
 Beatriz de Ŝvabio (1198-1235), proedziĝa reĝino de Kastilio kaj Leono, edzino de Fernando la 3a kaj patrino de Alfonso la 10a.
 Alfonso la 10a (1221-1284), reĝo de Kastilio kaj Leono, filo de Fernando la 3a kaj Beatriz de Ŝvabio.
 Petro la 1a (1334-1369), reĝo de Kastilio kaj Leono, filo de Alfonso la 11a kaj Maria de Portugalio.
 Maria de Padilla (ĉ. 1334-1361), proedziĝa reĝino de Kastilio kaj Leono, edzino de Petro la 1a.
 Alfonso de Kastilio (1359-1362), filo de Petro la 1a de Kastilio kaj Maria Padilla.
 Johano de Kastilio (1355-1405), filo de Petro la 1a de Kastilio kaj de Johana de Kastro.
 Fadriko Alfonso de Kastilio (1333-1358), Granda superulo de la Ordeno de Santiago kaj filo de Alfonso la 11a de Kastilio kaj de Eleonora de Guzmán.

En 1754 Sebastian van der Borcht refaris la pinton de la centra kupolo de la Kapelo, kaj en 1766 desegnis la kradon kiu fermas la aliron al la kapelo.

 Vidu ankaŭ 

 Katedralo de Sevilo

Kategorio:Kapeloj en Eŭropo
Kategorio:Konstruaĵoj en Sevilo